ବୌଦ୍ଧଃ(ଚିତରଞ୍ଜନ ସିଂ)ବିଭିନ୍ନ କାରଣରୁ ଏକଦା ଘଂଚ ଅରଣ୍ୟ ସଂପଦ ଥିବା ଓଡ଼ିଶାରେ ଜଙ୍ଗଲ ନଷ୍ଟ ହେବାରେ ଲାଗିଛିୁ । ରାଜ୍ୟରେ ଜଙଯଗଲର ଆୟତନ ହ୍ରାସ ପାଇଲାଣି । ପରିବେଶ ସନ୍ତୁଳନରେ ଜଙ୍ଗଲର ପ୍ରମୁଖ ଭୂମିକା ଥିବାରୁ ବ୍ୟାପକ ବୃକ୍ଷରୋପଣ ମାଧୟମରେ ଜଙଯଗଲ ସୃଷ୍ଟି ସରକାରଙ୍କ ପକ୍ଷରୁ କାର୍ଯ୍ୟକାରୀ ହେଉଛି ବହୁବିଧ ଯୋଜନା, ସୂଚନାଯୋଗ୍ୟ ଯେ, ରାଜ୍ୟରେ ବନାଗ୍ନି ଜଙ୍ଗଲ ପାଇଁ ବଡ଼ ବିପଦ ରୂପେ ଉଭା ହେଲାଣି । ଚଳିତ ବର୍ଷ ରାଜ୍ୟରେ ଗୋଟିଏ ସପ୍ତାହ ମଧ୍ୟରେ ୨୩,୩୨୫ ଟି ସ୍ଥାନରେ ଜଙ୍ଗଲରେ ନିଆଁ ଲାଗିଥିଲା । ମାର୍ଚ୍ଚ ୮ ତାରିଖ ଦିନ ଓ ଡ଼ିଶାରୁ ମିଳିଥିଲା ୨୨୮ ଟି ବୃହତ ଅଗ୍ନି ବିତ୍ପାତର ରିପୋର୍ଟ । ଏହା ଥିଲା ସାରା ଦେଶର ବୃହତ ବନାଗ୍ନିର ୬୦ ପ୍ରତିଶତରୁ ଅଧିକ । ଏହାର ଅନ୍ୟଅନ୍ୟ ମନୁଷ୍ୟକୃତ କାରଣରୁ ରାଜ୍ୟର ଜଙ୍ଗଲ ବିପଦ୍ଦଜନକ, ଜଙ୍ଗଲ କ୍ଷୟ ଯୋଗୁଁ ବନ୍ୟପ୍ରାଣୀଙ୍କ ସଂଖ୍ୟା ହ୍ରାସ ପାଉଛି । ଏ ସବୁକୁ ଦୃଷ୍ଟିରେ ରଖି ସରକାର ଜଙ୍ଗଲ ସୃଷ୍ଟି ପାଇଁ ବୃକ୍ଷରୋପଣ ପ୍ରତି ଆଗ୍ରାଧିକାର ପ୍ରଦାନ କରୁଛନ୍ତି । ବୌଦ୍ଧ ଜିଲ୍ଲାରେ ହେଊଛି କାର୍ଯ୍ୟକାରୀ ହେଉଛି ସବୁଜ ମହାନଦୀ ମିଶନ ରାଜ୍ୟର ସର୍ବବୃହତ ନଦୀ ମହାନଦୀ ଅବବାହିକାରେ ଥିବା ଜିଲ୍ଲାର ନଦୀ ତଟବର୍ତୀ ଅଂଚଳ ଓ ନାଳ ପାଶ୍ୱବର୍ତୀ ଅବବାହିକାରେ ଥିବା ଜିଲ୍ଲାର ନଦୀ ତଟବର୍ତୀ ଅଂଚଳ ଓ ନଇନାଳ ପାଶ୍ୱବର୍ତୀ ଅଂଚଳ ବିସ୍ତୃତ ଜମିରେ ବୃକ୍ଷ ରୋପଣ କରାଯାଉଛି ।
୨୦୧୮ ମସିହା ଜୁଲାଇ ମାସ ୭ ତାରିଖରେ ମୁଖ୍ୟମନ୍ତ୍ରୀ ନବୀନ ପଟନାୟକଙ୍କ ମନମୁଣ୍ଡାର ଦେଉଳିଠାରେ ଶୁଭଦାନ କରିଥିବା ଏହି ବନୀକରଣ କାର୍ଯ୍ୟକ୍ରମରେ ଗତ ୩ ବର୍ଷ ଭିତରେ ରେକର୍ଡ ପରିମାଣର ବୃକ୍ଷରୋପଣ କରାଯାଇଛି ବନ ବିଭଅଗ ଜରିଆରେ ଚାଲିଛି ଉଜୁଡା ଜଙ୍ଗଲର ପୁନରୁଦ୍ଧାର, ପୁନଃ ବନୀକରଣ ଓ ପଥପ୍ରାନ୍ତ ବୃକ୍ଷରୋପଣ କାଯ୍ୟ୭ ବୌଦ୍ଧ କଂଟାମାଳ ଓ ହରଭଙ୍ଗାବ୍ଲକର ବିଭିନ୍ନ ଅଂଚଳରେ ବ୍ୟାପକ ବୃକ୍ଷ ଚାରା ରୋପଣ କରାଯାଇଛି । ବ୍ୟପକ ବୃକ୍ଷରୋପଣ ମାଧୟମରେ ମୃତିକା ସଂର୍କ୍ଷଣ ଭୂତଳ ଜଣସ୍ତରର ସୁରକ୍ଷା କରାଯାଇପାରିବ । ଚାରା ରୋପଣ ସହ ଗଛ ଗୁଡ଼ିକର ରକ୍ଷଣା ବେକ୍ଷଣ ପ୍ରତି ଧ୍ୟାନ ଦିଆଯାଉଛି ବୌଦ୍ଧର ବନଖଣ୍ଡ ଅଧିକାରୀ ଯଶୋବନ୍ତ ସେଠୀଙ୍କ ତତ୍ୱାବଧାନରେ ବିଭାଗୀୟ ଅନ୍ୟ ଅଧିକାରୀମାନଙ୍କ ସହଯୋଗିତାରେ ମହାନଦୀ ତଟବର୍ତୀ ଅଂଚଳକୁ ସବୁଜିମାମୟ କରିବା ପାଇଁ ଜାରୀ ରହିଛି ଉଦ୍ୟମ ।
ବିଭାଗୀୟ ସୂତ୍ରରୁ ପ୍ରାପ୍ତ ସୂଚନା ଅନୁଯାୟୀ ୨୦୧୮-୧୯ ବର୍ଷରେ ବୌଦ୍ଧର ରେଂଜର ତାଳସରଡ଼ା ଅଂଚଳରେ ୩୦ ହେକ୍ଟର ଜମିରେ ୪୮୦୦୦ ଚାରା ରୋପଣ କରାଯାଇଥିବା ବେଳେ ଧର୍ମୁଗଡ଼ ସି/୧ ରେ ୨୦ ହେକ୍ଟର ଜମିରେ ୪ ହଜାର , ନୂଆ ଖରସଙ୍କୁଲୋଇରେ ୫୦ ହେକ୍ଟର ଜମିରେ ୧୦ ହଜାର , ପୁରୁଣାକଟକ ରେଂଜ୍ ଅଯୋଧ୍ୟା ଅଂଚଳରେ ୧୫ ହେକ୍ଟର ଜମିରେ ୩ ହଜାର , ପୁଟପୁଟିଗଡ଼ରେ ୧୦୦ ହେକ୍ଟର ଜମିରେ ୨୦ ହଜାର ବୃକ୍ଷ ଚାରା ରୋପଣ କରାଯାଇଛି । ସେହିଭଳି ବୌଦ୍ଧ ରେଂଜର ହରେକୃଷ୍ଣପୁର ଠାରୁ ଫକୀରପୁର ୧୦ କିଲୋମିଟର ରାସ୍ତାର ଦୁଇ ପାଶ୍ୱର୍ରେ ୨୫୦୦, ରାମ୍ଭିକଟାରୁ ବରଝୁଲୀ ୧୦ କି.ମି. ରାସ୍ତର କଟରେ ୨୫୦୦ , ବୁରାକଟାରୁ ମଝିଆଁଘର ମଧ୍ୟରେ୪ କି.ମି. ରାସ୍ତା ପାଶ୍ୱର୍ରେ ୧୦୦୦ ଏବଂ ପୁରୁଣାକଟକ ରେଂଜର ଅଯୋଧ୍ୟାରୁ ପଇଦାଭୂଇଁ ମଧ୍ୟରେ ୧୫୦୦ ବୃକ୍ଷରୋପଣ କରାଯାଇଛି । ଏହି ଦୁଇଟି ରେଂଜର ୩୦ କି.ମି. ରାସ୍ତାରେ ୭୫୦୦ ପଥପାଶ୍ୱର୍ ବୃକ୍ଷରୋପଣ କରାଯାଇଛି , ମନମୁଣ୍ଡା ରେଂଜର ଦେଉଳି ଅଂଚଳରେ୫୦୦୦ ରାଚା ରୋପଣ କରାଯାଇଛି ।
୨୦୧୯-୨୦ ବର୍ଷରେ ବୌଦ୍ଧ ପୁରୁଣାକଟକ ଓ ମନମୁଣ୍ଡା ରେଂଜ ଅନ୍ତର୍ଗତ ବଳରାମପୁର ତେନ୍ତୁଳିପଦର ଏବଂ ଗୋପିଗାଁର ମୋଟ ୨୫ ହେକ୍ଟର ଜମିରେ ୪୦ ହଜାର ଚାରା ରୋପଣ କରାଯାଇଥିବା ବେଳେ କଂଟାମାଳ ରେଂଜର ବାଲେମତୁମା ସନଝରମୁଣ୍ଡା ଉଡେଜ ଓ ମୁଚେଲପଦର ଅଂଚଳର ୩୦୦ ହେକ୍ଟର ଜମିରେ ୬୦ ହଜାର ଚାରା ରୋପଣ କରାଯାଇଛି । ପୁରୁଣାକଟକ ଓ ବାଲିଝରିରେ ମୋଟ ୭.୨୫ ଏକାର ଜମିରେ ୧୨ ହଜାର ବିଭିନ୍ ବୃକ୍ଷ ଚାରା ଲଗା ଯାଇଥିବା ବେଳେ ବୌଦ୍ଧ ରେଂଜର ଶ୍ୟାମସୁନ୍ଦରପୁର ଗ୍ରାମ୍ୟ ଜଙ୍ଗଲରେ ୧୦ ହେକ୍ଟର ଜମିରେ ୧୬ ହଜାର ଚାରା ରୋପଣ କରାଯାଇଛି । ଗତ ବର୍ଷ ମନମୁଣ୍ଡା ରେଂଜର ବିଳଅସପୁରରେ ୧ ହଜାର , ବୌଦ୍ଧ ସହରାଂଚଳରେ ୧୫୦୦ ଓ କଂଟାମାଳ ସହରାଂଚଳରେ ୫୦୦ ଏଭଳି ୧.୮୮ ହେକ୍ଟର ଜମିରେ ମୋଟ ୩ ହଜାର ବୃକ୍ଷରୋପଣ କରାଯାଇଛି , ଲଗାଯାଇଥିବା ଗଛ ଗୁଡ଼ିକ ବଂଚିଗଲେ ସବୁଜିମାରେ ହସିଉଠିବ ମହାନଦୀ ତଟବର୍ତୀ ଅଂଚଳ ଓ ସଫଳ ହୋଇପାରିବ ସବୁଜ ମହାନଦୀ ମିଶନ , ଏଥିପାଇଁ ରୋପିତ ବୃକ୍ଷ ଚାରା ଗୁଡ଼ିକର ଉପଯୁକ୍ତ ରକ୍ଷଣାବେକ୍ଷଣ ସହିତ ବନ ସମ୍ପଦର ସୁରକ୍ଷା ପାଇଁ ଜଳସଚେତନତା ସୃଷ୍ଟି ଏକାନ୍ତ ଜରୁରୀ ବୋଲି ପ୍ରକୃତିପ୍ରେମୀ ତଥା ବୁଦ୍ଧିଜୀବୀମାନେ ମତବ୍ୟକ୍ତ କରୁଛନ୍ତି ।
